DA Den Europæiske Unions Tidende C 239/4

Meddelelse fra Republikken Polens regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(2016/C 239/03)

OFFENTLIGT UDBUD AF UDVINDINGSRETTIGHEDER TIL PROSPEKTERING OG EFTERFORSKNING AF NATURGASFOREKOMSTER SAMT UDVINDING AF NATURGAS I OMRÅDET »BYTÓW«

AFSNIT I: RETSGRUNDLAG

1. Artikel 49h, stk. 2, i loven om geologiske undersøgelser og minedrift (Polens lovtidende (Dziennik Ustaw) 2015, nr. 196, som ændret)

2. Kabinetsforordningen af 28. juli 2015 om indgivelse af bud på koncessioner på prospektering og efterforskning af kulbrinteforekomster samt udvinding af kulbrinter såvel som koncessioner på udvinding af kulbrinter (Polens lovtidende 2015, nr. 1171)

3. Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (EFT L 164 af 30.6.1994, s. 3; særlig udgave på polsk: Kapitel 6, bind 2, s. 262).

AFSNIT II: UDBYDER

Navn: Ministerstwo Środowiska (Miljøministeriet) Postadresse: ul. Wawelska 52/54, 00-922 Warszawa, Polen Tlf. +48 223692449, +48 223692447; Fax +48 223692460 Websted: www.mos.gov.pl

AFSNIT III: GENSTAND FOR PROCEDUREN

1) Typen af aktiviteter, på hvilke der gives koncession

Koncession på prospektering og efterforskning af naturgasforekomster samt udvinding af naturgas i området »Bytów«, koncessionsblok 47, 48, 67 og 68.

2) Området, hvori aktiviteterne gennemføres

Det område, som omfattes af denne udbudsprocedure, afgrænses af linjerne mellem punkterne med følgende koordinater i koordinatsystemet PL-1992:

Punkt X [PL-1992] Y [PL-1992] 1 717 727,830 420 880,037 2 710 216,130 420 752,340 3 709 994,910 434 842,340 4 698 409,340 434 721,120 5 682 184,522 434 676,546 6 682 361,035 425 652,512 7 715 272,850 395 605,440 8 716 494,070 396 555,860 9 715 724,310 399 111,560 10 718 080,130 401 575,960 11 718 106,130 402 821,010 12 715 616,010 404 551,170 13 715 760,230 406 358,870 14 719 743,146 407 446,849 15 719 941,330 411 157,160 16 717 910,170 410 935,090

Overfladearealet for den lodrette projektion af det område, som omfattes af denne udbudsprocedure, er 779,97 km2.

Det område, som omfattes af denne udbudsprocedure, ligger i følgende distrikter og kommuner i provinsen Pomorskie:

distriktet Słupsk: kommunen Dębnica Kaszubska (0,46 % af området)

distriktet Bytów: kommunerne Czarna Dąbrówka (13,34 %), Bytów (5,61 %), Parchowo (16,81 %) og Studzienice (2,75 %)

distriktet Kościerzyna: kommunerne Dziemiany (3,44 %), Lipusz (10,37 %) og Kościerzyna (24,33 %), byen Kościerzyna (1,54 %) og kommunen Stara Kiszewa (0,03 %)

distriktet Kartuzy: kommunerne Stężyca (7,73 %), Sulęczyno (12,21 %), Sierakowice (1,37 %) og Chmielno (0,011 %).

Målet med det arbejde, der skal udføres i de palæozoiske formationer, er at dokumentere og udvinde naturgasforekomster i det område, der er beskrevet ovenfor.

3) Tidsfrist, som er på mindst 90 dage fra datoen for offentliggørelsen af denne meddelelse, og sted for indgivelse af bud:

Bud skal indgives til miljøministeriets hovedkontor senest kl. 16:00 (CET/CEST) på den 91. dag efter datoen for offentliggørelse af denne meddelelse i Den Europæiske Unions Tidende.

4) Detaljerede budspecifikationer, herunder evalueringskriterierne for bud og angivelse af deres vægtning, som skal sikre, at betingelserne omhandlet i artikel 49k i loven om geologiske undersøgelser og minedrift af 9. juni 2011 overholdes

Bud kan indgives af enheder, for hvilke der er blevet udstedt en afgørelse, der bekræfter det positive udfald af en kvalifikationsprocedure, jf. artikel 49a, stk. 16, nr. 1-2, i loven om geologiske undersøgelser og minedrift, enten uafhængigt eller som operatør, hvis flere enheder indsender en fælles ansøgning om koncessionen.

De indgivne bud vurderes af budvurderingsudvalget på grundlag af følgende kriterier:

30 % — finansiel kapacitet, der skal kunne yde en tilstrækkelig garanti for, at aktiviteter i forbindelse med henholdsvis prospektering og efterforskning af kulbrinteforekomster samt udvinding af kulbrinter gennemføres, især hvad angår kilder til og metoder for finansiering af de tilsigtede aktiviteter, herunder størrelsesforholdet mellem egenkapitalen og den eksterne finansiering 25 % — teknisk kapacitet til henholdsvis prospektering og efterforskning af kulbrinteforekomster samt udvinding af kulbrinter, især hvad angår rådighed over et passende teknisk, organisatorisk, logistisk og personalemæssigt potentiale 20 % — omfanget af og tidsplanen for det geologiske arbejde, herunder geologiske operationer, og den foreslåede minedrift 10 % — erfaring inden for prospektering og efterforskning af kulbrinteforekomster eller udvinding af kulbrinter, således at der kan garanteres sikker drift, beskyttelse af menneskers og dyrs liv og sundhed samt beskyttelse af miljøet 10 % — den foreslåede teknologi, der benyttes til at gennemføre det geologiske arbejde, herunder geologiske operationer, eller minedriften ved hjælp af innovative elementer, som er udviklet til projektet 5 % — omfanget af og tidsplanen for den obligatoriske indsamling af de prøver, som er fremskaffes i løbet af geologiske operationer, herunder borekerner.

Hvis to eller flere bud opnår samme resultat efter budvurderingen på grundlag af de ovennævnte kriterier, anvendes størrelsen på det gebyr for fastsættelse af udvindingsrettigheder, som skal betales i løbet af prospekterings- og efterforskningsfasen, som et yderligere kriterium, der gør det muligt at træffe en endelig afgørelse blandt de pågældende bud.

5) Minimumsgrænsen for de geologiske oplysningers omfang

Koncessionsoplysninger Områdets navn: Bytów Beliggenhed: på land, koncessionsblok 47, 48, 67 og 68 Forekomsternes art ukonventionelle og konventionelle naturgasforekomster Strukturelle niveauer Kænozoikum Perm Nedre Palæozoikum Prækambrium Olie- og gassystemer I — ukonventionel II — konventionel Kildebjergarter I — Silure og Ordovisiske slamsten og lersten II — Intrusioner af Kambrisk lerholdig slamsten samt overliggende Silure og Ordovisiske slamsten og lersten Reservoirbjergarter I — Silure og Ordovisiske slamsten og lersten II — Sandsten fra Nedre og Mellem Kambrium Forsegling I — Øvre Silure bjergarter (Ludlow og Pridoli) og Zechstein-evaporitter II — Silure og Ordovisiske slamsten og lersten og Zechstein-evaporitter Dæklagets tykkelse I — fra ca. 3 700 m (Bytów IG-1-borehullet) til ca. 4 000 m (Kościerzyna IG-1, Gapowo B-1) II — ca. 4 250 m (Gapowo B-1) Fælde I — ukonventionel II — strukturel, stratigrafisk Fundne forekomster i nærområdet (NG — naturgas, O — olie) I — ingen skifergasforekomster II — ingen naturgasforekomster, men der er fundet forekomster i dette interval: Żarnowiec W (O) — opdaget i 1990; kumulativ produktion: 4 160 ton; produktion i 2014: 50 ton; reserver og ressourcer: 17 840 ton (industriel mængde: 3 880 ton) Dębki-Żarnowiec (O, to separate forekomster siden 1995; aggregerede data anføres her) — opdaget i 1977; kumulativ produktion: 39 120 ton; produktion i 2014: 810 ton; reserver og ressourcer: 51 680 ton (industriel mængde: 7 590 ton) Białogóra E (O) — opdaget i 1995; kumulativ produktion over 11 år: 1 410 ton produktion i 2014: ingen; reserver og ressourcer: ingen (industriel mængde: 380 ton) Gennemførte seismiske undersøgelser (ejer) 2012: Syv 2D-profil-undersøgelser (Indiana Investments Sp. z o. o.) Referencebrønde og offsetbrønde (TVD) referencebrønde: Bytów IG-1 (2 569,70 m), Gapowo B-1/1A (4 299,79 m) offsetbrønde: Kościerzyna IG-1 (5 202,0 m), Lębork IG-1 (3 310,0 m)

6) Dato for indledning af aktiviteterne

De aktiviteter, som koncession dækker, indledes senest 14 dage fra datoen for den endelige afgørelse om tildeling af koncessionen.

7) Betingelser for tildeling af koncessionen, navnlig hvad angår mængden af, omfanget af og metoden til den sikkerhedsstillelse, der er omhandlet i artikel 49x, stk. 1, i loven om geologiske undersøgelser og minedrift samt, hvor det er berettiget, mængden af, omfanget af og metoden til den sikkerhedsstillelse, der er omhandlet i samme lovs artikel 49x, stk. 2

Den udvalgte tilbudsgiver er forpligtet til at stille sikkerhed mod manglende eller ufuldstændig overholdelse af betingelserne i koncessionen og for finansiering af afvikling af minedriften, hvis koncessionen udløber, trækkes tilbage eller bliver ugyldig. Sikkerheden skal stilles i perioden fra den dato, hvor koncessionen tildeles, til udgangen af prospekterings- og efterforskningsfasen. Sikkerhedsbeløbet er 100 000 PLN. Betalingsmåden og -datoen reguleres af artikel 49x, stk. 4-5, i loven om geologiske undersøgelser og minedrift.

8) Mindsteomfanget af det geologiske arbejde, herunder geologiske operationer, eller minedriften

Det minimale program for det foreslåede geologiske arbejde i prospekterings- og efterforskningsfasen omfatter:

Varighed fase I: 12 måneder

omfang: fortolkning og analyse af geologisk arkivdata

Varighed fase II: 12 måneder

omfang: gennemførelse af seismiske undersøgelser i 2D (100 km) eller boring af et enkelt borehul ned til en maksimal dybde på 5 000 m og med obligatorisk udkerning ved prospekteringsintervallerne

Varighed fase III: 24 måneder

omfang: boring af et enkelt borehul ned til en maksimal dybde på 5 000 m og med obligatorisk udkerning ved prospekteringsintervallerne

Varighed fase IV: 12 måneder

omfang: analyse af de indsamlede data

9) Koncessionsperioden

Koncessionsperioden er 10 år, herunder:

— en prospekterings- og efterforskningsfase af fem års varighed, som begynder på den dato, hvor koncessionen tildeles

— en udvindingsfase, som begynder på den dato, hvor der opnås en investeringsbeslutning.

10) Specifikke betingelser for, hvordan aktiviteterne gennemføres, og hvordan den offentlige sikkerhed, den offentlige sundhed, miljøbeskyttelsen og den rationelle forvaltning af forekomsterne sikres

Gennemførelsen af koncessionens arbejdsprogram må ikke overtræde jordejernes rettigheder og ophæver ikke forpligtelsen til at overholde de yderligere krav, der er fastsat i lovgivningen, navnlig i loven om geologiske undersøgelser og minedrift, og krav vedrørende arealanvendelse, miljøbeskyttelse, landbrugsarealer og skove, natur, vand og affald.

Under vurderingen af udkastet til afgørelse og den geologiske datapakke gjorde kommunen Parchow indsigelse mod placeringen af prospekterings- og efterforskningsarbejdet for den planlagte koncession.

11) Standardaftale om fastsættelse af udvindingsrettigheder

Standardaftalen er vedlagt som bilag til dette dokument.

12) Oplysninger vedrørende størrelsen på gebyret for fastsættelse af udvindingsrettigheder

Gebyret for fastsættelse af udvindingsrettigheder for området »Bytów« i den femårige grundperiode er som minimum 165 759,22 PLN (med bogstaver: et hundrede femogtres tusind syv hundrede nioghalvtreds zloty og toogtyve grosz) om året. Det årlige gebyr for fastsættelse af udvindingsrettigheder med henblik på prospektering og efterforskning af mineraler indekseres efter de gennemsnitlige årlige forbrugerprisindekser, som fastsættes kumulativt for perioden fra indgåelsen af nærværende aftale til året forud for gebyrets betalingsdato, som meddelt af formanden for det centrale statistikkontor i den polske statstidende (Monitor Polski) (artikel 49, stk. 3 og 12, i loven om geologiske undersøgelser og minedrift).

13) Oplysninger vedrørende krav til bud og dokumentation fra tilbudsgivere

1. Buddene skal oplyse: 1) tilbudsgiverens navn (firmabetegnelse) og hjemsted 2) genstanden for buddet sammen med en beskrivelse, der afgrænser det område, som koncessionen gælder, og som udvindingsrettighederne fastsættes for 3) den periode, som koncessionen skal gælde for, varigheden af prospekterings- og efterforskningsfasen og datoen for indledningen af aktiviteterne 4) formålet med, omfanget af og arten af det geologiske arbejde, herunder geologiske operationer, eller minedriften samt oplysninger om det arbejde, der skal gennemføres for at opnå det tilsigtede mål, og de teknologier, der skal anvendes 5) en tidsplan opdelt i år for det geologiske arbejde, herunder geologiske operationer, og dette arbejdes omfang 6) en tidsplan for og omfanget af den obligatoriske indsamling af de prøver, som fremskaffes i løbet af geologiske operationer, herunder borekerner, som omhandlet i artikel 82, stk. 2, nr. 2, i loven om geologiske undersøgelser og minedrift 7) tilbudsgiverens ejendomsrettigheder til fast ejendom (område), hvorpå de tilsigtede aktiviteter skal gennemføres, eller de rettigheder, som tilbudsgiveren ansøger om at få fastsat 8) en liste over de områder, der dækkes af naturbeskyttelsesordninger — dette krav vedrører ikke projekter, for hvilke der kræves en afgørelse om miljøbetingelser 9) metoden til at modvirke de tilsigtede aktiviteters skadelige påvirkning af miljøet 10) omfanget af de geologiske oplysninger, som tilbudsgiveren har til rådighed 11) erfaring inden for prospektering og efterforskning af kulbrinteforekomster eller udvinding af kulbrinter, således at der kan garanteres sikker drift, beskyttelse af menneskers og dyrs liv og sundhed samt beskyttelse af miljøet 12) teknisk kapacitet til henholdsvis prospektering og efterforskning af kulbrinteforekomster samt udvinding af kulbrinter, især hvad angår rådighed over et passende teknisk, organisatorisk, logistisk og personalemæssigt potentiale 13) finansiel kapacitet, der skal kunne yde en tilstrækkelig garanti for, at aktiviteter i forbindelse med henholdsvis prospektering og efterforskning af kulbrinteforekomster samt udvinding af kulbrinter gennemføres, især hvad angår kilder til og metoder for finansiering af de tilsigtede aktiviteter, herunder størrelsesforholdet mellem egenkapitalen og den eksterne finansiering 14) den foreslåede teknologi til gennemførelse af det geologiske arbejde, herunder geologiske operationer, eller minedriften 15) det foreslåede gebyr for fastsættelse af udvindingsrettigheder, som ikke er lavere end beløbet i den meddelelse, der indleder udbudsproceduren 16) den foreslåede form for sikkerhedsstillelse 17) hvis flere enheder indgiver et fælles bud, skal følgende oplyses: a) navn (firmabetegnelse) og hjemsted på alle de tilbudsgivere, som i fællesskab indgiver buddet b) operatøren c) den i samarbejdsaftalens foreslåede opdeling i procent af omkostningerne ved det geologiske arbejde, herunder geologiske operationer,

2. Bud, som indgives i udbudsproceduren, skal leve op til de krav og betingelser, som er fastlagt i den meddelelse, der indleder udbudsproceduren.

3. Følgende dokumenter skal vedlægges buddene: 1) bevis på eksistensen af de omstændigheder, der beskrives i buddet, navnlig uddrag fra de relevante registre 2) bevis på, at der er blevet indbetalt depositum 3) et eksemplar af den afgørelse, der bekræfter det positive udfald af en kvalifikationsprocedure, jf. artikel 49a, stk. 17, i loven om geologiske undersøgelser og minedrift 4) grafiske bilag, som er udarbejdet i overensstemmelse med kravene om kort over miner og viser landets administrative grænser 5) skriftlige erklæringer om at stille tekniske ressourcer til rådighed for den enhed, som deltager i udbudsproceduren, hvis andre enheders tekniske ressourcer anvendes til gennemførelsen af koncessionen 6) to eksemplarer af projektmappen over geologiske operationer.

4. Tilbudsgivere kan på eget initiativ indgive yderligere oplysninger i deres bud eller vedlægge det yderligere dokumenter.

5. De dokumenter, som tilbudsgiverne indgiver, skal være originaler eller bekræftede kopier heraf, jf. den administrative retsplejelov. Dette krav finder ikke anvendelse på kopier af dokumenter, som skal vedlægges bud og er udarbejdet af den koncessionsgivende myndighed.

6. Dokumenter, som er forfattet på et fremmedsprog, skal indgives sammen med en oversættelse til polsk foretaget af en godkendt oversætter.

7. Bud skal indgives i en forseglet kuvert eller en forseglet pakke med angivelse af den tilbudsgivendes navn (firmanavn) og genstanden for udbudsproceduren.

8. Bud, som indgives efter udløbet af fristen for indgivelse af bud, returneres uåbnet til de budgivende.

14) Oplysninger vedrørende metoden til indbetaling af depositum, størrelsen på depositummet og betalingsdatoen

De tilbudsgivende er forpligtet til at indbetale et depositum på 1 000 PLN (med bogstaver: et tusind zloty), før fristen for indgivelse af bud udløber.

AFSNIT IV ADMINISTRATIVE OPLYSNINGER

IV.1) Budvurderingsudvalget

Den koncessionsgivende myndighed udpeger et budvurderingsudvalg, som har til formål at gennemføre udbudsproceduren og udvælge det mest fordelagtige bud. Udvalgets opbygning og forretningsorden er fastlagt i kabinetsforordningen af 28. juli 2015 om indgivelse af bud på koncessioner på prospektering og efterforskning af kulbrinteforekomster samt udvinding af kulbrinter såvel som koncessioner på udvinding af kulbrinter (Polens lovtidende 2015, nr. 1171). Budvurderingsudvalget indgiver rapport om udbudsproceduren til godkendelse hos den koncessionsgivende myndighed. Rapporten er sammen med buddene og alle de dokumenter, der er knyttet til udbudsproceduren, tilgængelig for andre tilbudsgivende enheder.

IV.2) Yderligere forklaringer

Senest syv dage efter datoen for offentliggørelse af denne meddelelse kan interesserede enheder anmode den koncessionsgivende myndighed om at forklare de detaljerede budspecifikationer yderligere. Senest syv dage efter modtagelsen af anmodningen vil den koncessionsgivende myndighed offentliggøre sine forklaringer i Biuletyn Informacji Publicznej (den offentlige informationsbulletin) på siden for den pågældende myndigheds administrative underkontor.

IV.3) Yderligere oplysninger

Den polske geologiske tjeneste har samlet de fulde oplysninger om det område, der er omfattet af udbudsproceduren, i en Pakiet danych geologicznych (geologisk datapakke), som kan anskaffes på miljøministeriets websted (www.mos.gov.pl) og fra

Departament Geologii i Koncesji Geologicznych Ministerstwo Środowiska (Miljøministeriet) ul. Wawelska 52/54 00-922 Warszawa, Polen Tlf. +48 223692449, Fax +48 223692460